આજે સવારે સામરખા નજીક જ રાવળાપુરા જીવાપુરા નહેર પાસે ૨૪ વર્ષના યુવાનની માથુ કાપેલ હાલતમાં હત્યા કરાયેલો મૃતદેહ નહેરના પાણીમાં તરતો હોવાની બાતમી પોલીસને મળી હતી.જેના બાદ પોલીસે તેેનો કબ્જો લઈને તેના શારિરીક બાંધાના આધારે મૃતદેહ અનિકેતનો હોવાની આશંકા જતા તેના વાલીવારસોનો સંપર્ક કર્યો હતો.માહિતી મળતા અનિકેતનો ભાઈ સ્થળ પર પહોંચી ગયો હતો અને તેણે ભાઈના પગ અને હાથ ઉપરથી અને તેને પહેરેલા કપડા પરથી ઓળખ કરી હતી જ્યારે તેની પાસે રહેલા પાંચ લાખ રૃપિયા મળી આવ્યા ન હતા.પ્રાથમિક દ્રષ્ટીએ ધારદાર હથિયારથી ગળું કાપીને હત્યા કરાઈ હોવાનું ધ્યાનમાં આવતા આણંદ રૃરલ પોલીસે આ બાબતે આકાશભાઈ યોગેશભાઈ પટેલની ફરીયાદના આધારે હત્યા,લુંટ અને પુરાવાના નાશનો ગુનો નોધી ગાયબ થયેલા માથાની શોધખોળ કરવા ઉપરાંત આ બાબતે પરિવારજનોના નિવેદન બાદ વધુ તપાસ હાથ ધરી છે.